Jul 26,2016
తగ్గిన కెనరా బ్యాంకు లాభాలు
బెంగళూరు : ప్రస్తుత ఆర్థిక సంవత్సరం ఏప్రిల్‌ నుంచి జూన్‌తో ముగిసిన తొలి త్రైమాసికం (క్యూ1)లో కెనరా బ్యాంకు నికర లాభాలు సగం పైగా పడిపోయి రూ.228.95 కోట్లతో సరిపెట్టుకుంది. గతే డాది ఇదే క్యూ1లో రూ.478.84 కోట్ల లాభాలు సాధించింది. దీంతో పోల్చితే గత త్రైమాసికం లాభాల్లో 52 శాతం క్షీణత చోటు చేసుకుంది. క్రితం జూన్‌తో ముగిసిన త్రైమాసికంలో బ్యాంకు మొత్తం ఆదాయం 4.21 శాతం తగ్గి రూ.11,736.35 కోట్లతో సరిపెట్టుకుంది. 2014-15 ఇదే క్యూ1లో రూ.12,252.64 కోట్ల ఆదాయం ఆర్జించింది. రుణాల మంజూరులో స్తబ్దత నికర ఆదాయంపై ఒత్తిడి పెంచింది. జూన్‌ నాటికి బ్యాంకు నికర నిరర్థక ఆస్తులు 6.69 శాతానికి ఎగిశాయి. కాగా గతేడాది ఇదే త్రైమాసికంలో నికర ఎన్‌పిఎ 2.74 శాతంగా నమోదయ్యాయి. సోమవారం బిఎస్‌ఇలో కెనరా బ్యాంకు షేర్‌ విలువ 5.31 శాతం పెరిగి రూ.353.70 వద్ద ముగిసింది.
మీ స్నేహితులకు రికమెండ్ చెయ్యండి